Vat hande en veg sáám vir ons taal | Maroela Media
Covid-19-samevatting: Reserwemag opgeroep
Deur Henk Hefer
Seker die grootste onenigheid in Afrikanergeledere is oor die terme Afrikaner en Boer. Wat is ’n Afrikaner en wat is ’n Boer en is daar regtig so ’n groot verskil?
’n Ou maat van my het die volgende daaroor te sê gehad: Daardie tyd wat die Afrikaanssprekendes besluit het dat hulle genoeg van die Engelse gehad het en besluit het om die Kaap de Goede Hoop te verlaat en binneland toe te trek, was daar nog nie dié onenigheid nie. Met hoop, vasberadenheid en ’n goeie dosis geloof, het die spannetjie toe die trek na die noorde begin. Twee dae ná die eerste trekkers vort is, het hulle, daar by Paarl rond, ’n rigtingaanwyser teëgekom. Dié het net twee dorpsname met pyltjies aangedui. Die twee dorpe was Pretoria en Kaapstad. Dit was by daardie bordjie wat die Boerenasie gebore is. Diegene wat kon lees, het voortgetrek na Pretoria en hulself die naam “Boere” gegee. Die ongeletterdes wat nie kon lees nie, het teruggedraai Kaap toe. Net daar, sê hy, is die verskil tussen die vasbyters en die hensoppers bepaal. Volgens hom is dit vandag nog so.
Hoe dit ook al sy, êrens in die vroeë Afrikanergeskiedenis het daar ’n mate van onenigheid ontstaan, ’n onenigheid wat vandag nog bestaan. Asof Afrikaanssprekendes dit kan bekostig. Die een klomp se nasate spog met hul voorsate se durf en uithouvermoë en die ander noem hulle verkramptes wat Afrikanerskap vir hulself wil opeis. Die Boere sê weer dat die ander sonder ruggraat is, net soos hulle voorsate was. Wie van dié twee kampe nou eintlik reg is, sal niemand ooit kan bepaal nie. Hoekom daar twee groepe moet wees, weet nugter.
Wat min mense egter besef, is dat daar ’n derde groep Afrikaanssprekendes is, ’n groep wat, as gevolg van politieke inmenging, eenkant geskuif is. Mense wat net so ’n groot liefde vir Afrikaans het, maar nooit toegelaat is om in die kultuur van die eerste twee groepe te deel nie.
Soos julle dalk kon raai, praat ek hier van die sogenaamde bruin mense. Van die grootste kampvegters vir Afrikaans tel onder hierdie groep. Die rasbeheptheid van vorige regerings het hierdie groep, met dieselfde liefde vir Afrikaans, van ons vervreem. Dermate dat die skade feitlik onherstelbaar is. Met dié afsonderlike ontwikkeling het die bruin Afrikaners ’n eie kultuur gevestig. Al wat hulle met die eerste twee groepe gemeen het, is taal, ’n liefde vir rugby en tot ’n mate, godsdiens.
GroeiAfrikaans of ZibiAfrikaans?
Om te wys of nie te wys nie
Ek dink nie Afrikaners van watter groep ook al het ‘n probleem met bruin Afrikaners nie, maar ek dink nie daar is baie bruinmense wat hulle Afrikaners gaan noem nie. My persoonlike ervaring is dat veral die bruin middelklas en hoër Afrikaans nie om arm en nie eintlik omgee of dit verdwyn nie. Die arm bruin mens sukkel om kop bo water te hou en taal is nie hulle eerste prioriteit nie. Ek verkies die term Afrikaanssprekendes bo die verwarde Afrikaanses. Kleur moet verkieslik uit elke saak geskrap word, want taal is verhewe bo kleur. Laat die wat lief is… Lees meer »
Baie Indiers en Sjinese en Jode en Moslems praat Engels, maar dit maak almal die een volk nie. Brittanje wil self nie eers meer Engelse in die land terug verwelkom nie al sing hulle elke dag ‘There is no place like home!’ Dit het waar geword. Vir dekades voel die Kleurlinge hulle is nie welkom in die swart of die wit gemeenskappe nie. Hulle wou glo selfs op ‘n stadium die Amerikaanse volkslied as hulle eie aanvaar. Die probleem gaan nie deur jou opgelos word nie. Moenie Afrikaans as wapen gebruik om die New Age-idee van ‘n homogene wereldbevolking (‘n… Lees meer »
Kleurlinge is welkom om Afrikaans te bevorder. Alhoewel ek dink meeste nie omgee nie. Maar kleurlinge is nie Afrikaners nie, en bitter min indien enige gaan hulself as Afrikaners beskryf. Hul deel nie dieselfde geskiedenis , of probleme (SEB, plaasmoorde) van hedendaagse Afrikaners nie. Afrikaners hoef nie hulself as “kleurlinge” te klassifiseer om afrikaans te bevorder nie , net so hoef kleurlinge hulself nie as “Afrikaners” te klassifiseer nie.
Ons doen reeds genoeg om ander rassegroepe/die kleurlinge te betrek by taalaktiwiteite en -feeste. Wat is nog nodig. Wag, ek is verkeerd. Jammer. Miskien kan meer Afrikaanse predikante hulle poste afstaan aan ander Afrikaanssprekendes en ook meer poste by Afrikaanse skole. Baie Maleiers is Afrikaanssprekend, miskien kan ons meer Afrikaanse Moslemgemeentes staan maak in plekke in die Vrystaat wat baie Afrikaansgerig is. Hoekom nie by Afrikaanse skole meer oor die Moslemgeloof in Afrikaans vertel nie. Meer huwelike tussen die verskillende bevolkingsgroepe, is ook nie te versmaai nie. Ons kan gerus meer oor mekaar se kulture leer so tussen die Afrikaanse… Lees meer »
Almal wat Afrikaans as moedertaal het, wit, bruin en swart en wat graag Afrikaans wil praat moet verwelkom word onder die naam Afrikaanssprekendes. Ek beskou myself as `n Afrikaner (maar jy kan my ook `n Boer noem en ek sal trots wees daarop), maar nie almal wat Afrikaans praat, veral die bruin mense sal (weens ons Apartheidsverlede) hulself Afrikaners noem nie. Ek het in die Noordkaap groot geword en die swart mense (die Tswanas) daar het suiwer Afrikaans gepraat sonder `n aksent. Ek het onlangs `n jong swart man uit daardie geweste raakgeloop en tot my verbasing het hy ook… Lees meer »